เคยมีอาการตกขาวคัน เมื่อ3-4เดือนที่แล้ว เอาตกขาวไปตรวจไม่พบว่าเป็นอะไร บอกไม่ใช่เชื้อรา ไม่ได้เป็นอะไร แต่ก็ให้ยาสอดกับยาทานมา อาการก็ดีขึ้นและหายไป แล้วพอมาเดือนนี้มีพสพ.หลังมีเพศสัมพันธ์ได้หลายวันมาแล้วก็มีอาการ ตกขาวสีขาวคลายโยเกิร์ต มีอาการคัน บางครั้งมีกลิ่นบ้างครั้งไม่มีกลิ่น และเมื่อคืนมีเพศสัมพันธ์กับแฟนใส่ถุงยาง พอตื่นมาก็มีตกขาวแต่สีตกขาวเปลี่ยนตากสีขาวเป็นสีคล้ายสีของน้ำมูกออกเหลืองๆ มีกลิ่นและคัน จับดูอวัยวะเพศจะรู้สึกเหนียวๆ มีอาการแสบๆ
สวัสดีค่ะ หากหลังจากที่มีเพศสัมพันธ์ ได้มีตกขาวคล้ายโยเกิร์ต มีอาการคัน มีกลิ่นบางครั้ง และมีตกขาวสีเหลือง แสบอวัยวะเพศ อาจเกิดจาก- การติดเชื้อราในช่องคลอด แต่ตกขาวจะเป็นสีขาวคล้ายแป้งเปียกหรือนมบูด ไม่ได้ทำให้มีกลิ่นเหม็น- การอักเสบของช่องคลอดจากเชื้อแบคทีเรีย (bacterial vaginosis) จะทำให้ตกขาวมีกลิ่นเหม็น แต่จะไม่มีอาการคันหรือแสบช่องคลอดร่วม- มีการติดเชื้อโรคติดต่อทางเพศสัมพันธ์ต่างๆ เช่น ติดเชื้อปรสิตในช่องคลอด ติดเชื้อหนองในแท้ หนองในเทียม เป็นต้น โดยอาจทำให้มีอาการปัสสาวะผิดปกติร่วมด้วย- มดลูกอักเสบ จากการติดเชื้อที่อยู่ในช่องคลอด หรือเป็นผลต่อเนื่องมาจากการติดเชื้อโรคหนองในแท้ หนองในเทียม โดยนอกจากมีตกขาวที่ผิดปกติแล้ว ก็จะมีอาการปวดท้องน้อยร่วมแนะนำควรกลับไปพบแพทย์เพื่อตรวจอีกครั้ง โดยอาการที่เกิดเมื่อ 3-4 เดือนก่อน อาจไม่ได้เกิดจากสาเหตุเดียวกัน ในเบื้องต้น ก็ควรงดการสวนล้างช่องคลอดด้วยน้ำยาต่างๆ พยายามอย่าให้อวัยวะเพศเปียกชื้น โดยเช็ดให้แห้งทุกครั้งหลังการเข้าห้องน้ำ ไม่ใส่กางเกงชั้นในและกางเกงที่รัดแน่นเกินไป และควรงดการมีเพศสัมพันธ์ไปก่อนชั่วคราวด้วย นอกจากนี้ หากฝ่ายชายมีอาการผิดปกติ เช่น มีปัสสาวะขัด มีน้ำเหลืองหรือหนองไหลจากท่อปัสสาวะ เป็นต้น ก็ควรไปพบแพทย์เพื่อรักษาพร้อมกันด้วย